ਮੀਨਾ ਸਿੰਘ
ਮੀਨਾ ਸਿੰਘ (ਅੰਗਰੇਜ਼ੀ: Meena Singh; ਜਨਮ 1 ਜਨਵਰੀ 1962 ਵਾਰਾਣਸੀ, ਉੱਤਰ ਪ੍ਰਦੇਸ਼) ਇੱਕ ਭਾਰਤੀ ਸਿਆਸਤਦਾਨ ਹੈ। ਉਸਨੇ 2008 ਵਿੱਚ ਰਾਜਨੀਤੀ ਵਿੱਚ ਪ੍ਰਵੇਸ਼ ਕੀਤਾ। ਉਸਨੇ ਜਨਤਾ ਦਲ (ਯੂਨਾਈਟਿਡ) ਦੀ ਮੈਂਬਰ ਵਜੋਂ 14ਵੀਂ ਲੋਕ ਸਭਾ ਵਿੱਚ ਬਿਕਰਮਗੰਜ (ਲੋਕ ਸਭਾ ਹਲਕਾ) ਅਤੇ 15ਵੀਂ ਲੋਕ ਸਭਾ ਵਿੱਚ ਅਰਾਹ (ਲੋਕ ਸਭਾ ਹਲਕਾ) ਦੀ ਪ੍ਰਤੀਨਿਧਤਾ ਕੀਤੀ।

ਅਰੰਭ ਦਾ ਜੀਵਨ 
ਮੀਨਾ ਸਿੰਘ ਦਾ ਜਨਮ ਨੈਣਾ ਦੇਵੀ ਅਤੇ ਰਾਮੇਸ਼ਵਰ ਸਿੰਘ ਦੇ ਘਰ ਹੋਇਆ। ਉਸਨੇ 1982 ਵਿੱਚ ਬਨਾਰਸ ਹਿੰਦੂ ਯੂਨੀਵਰਸਿਟੀ ਤੋਂ ਆਰਟਸ ਵਿੱਚ ਡਿਗਰੀ ਪ੍ਰਾਪਤ ਕੀਤੀ। ਭਾਰਤੀ ਰਾਜਨੀਤੀ ਵਿੱਚ ਆਉਣ ਤੋਂ ਪਹਿਲਾਂ, ਉਹ ਆਪਣੇ ਪਤੀ ਦੇ ਹਲਕੇ ਦੇ ਲੋਕਾਂ ਦੀ ਸੇਵਾ ਕਰ ਰਹੀ ਸੀ ਅਤੇ ਇੱਕ ਘਰੇਲੂ ਪਤਨੀ ਸੀ।

ਸਿਆਸੀ ਕੈਰੀਅਰ 
ਮੀਨਾ ਸਿੰਘ ਪਹਿਲੀ ਵਾਰ ਜਨਵਰੀ 2008 ਵਿੱਚ ਆਪਣੇ ਪਤੀ ਦੀ ਮੌਤ ਤੋਂ ਬਾਅਦ ਬਿਕਰਮਗੰਜ ਤੋਂ ਜ਼ਿਮਨੀ ਚੋਣ ਵਿੱਚ ਸੰਸਦ ਮੈਂਬਰ ਚੁਣੀ ਗਈ ਸੀ, ਪਰ ਰਾਹੁਲ ਰਾਜ ਦੇ ਐਨਕਾਊਂਟਰ ਕਾਰਨ ਉਸ ਨੇ 6 ਮਹੀਨਿਆਂ ਬਾਅਦ ਹੀ ਅਸਤੀਫਾ ਦੇ ਦਿੱਤਾ ਸੀ। ਉਹ ਜਨਤਾ ਦਲ ਯੂਨਾਈਟਿਡ ਤੋਂ 2009 ਵਿੱਚ ਅਰਾਹ (ਲੋਕ ਸਭਾ ਹਲਕਾ) ਲਈ ਦੁਬਾਰਾ ਚੁਣੀ ਗਈ ਸੀ। ਹਾਲਾਂਕਿ, ਉਹ 2014 ਵਿੱਚ 16ਵੀਂ ਲੋਕ ਸਭਾ ਚੋਣ ਹਾਰ ਗਈ ਸੀ

ਨਿੱਜੀ ਜੀਵਨ 
ਮੀਨਾ ਸਿੰਘ ਦਾ ਵਿਆਹ ਅਜੀਤ ਕੁਮਾਰ ਸਿੰਘ ਨਾਲ ਹੋਇਆ, ਜੋ ਕਿ ਪੇਸ਼ੇ ਤੋਂ ਪੂਰੇ ਸਮੇਂ ਦਾ ਸਿਆਸਤਦਾਨ ਸੀ। ਉਹਨਾਂ ਦਾ ਇੱਕ ਪੁੱਤਰ ਹੈ, ਵਿਸ਼ਾਲ ਸਿੰਘ (ਜਨਮ 23 ਜਨਵਰੀ 1987), ਜਿਸ ਨੇ ਐਮਿਟੀ ਬਿਜ਼ਨਸ ਸਕੂਲ ਤੋਂ ਬਿਜ਼ਨਸ ਐਡਮਿਨਿਸਟ੍ਰੇਸ਼ਨ ਦੀ ਬੈਚਲਰ ਕੀਤੀ ਹੈ। ਅਜੀਤ ਸਿੰਘ 2007 ਵਿੱਚ ਅਕਾਲ ਚਲਾਣਾ ਕਰ ਗਿਆ।

ਹਵਾਲੇ 

ਜ਼ਿੰਦਾ ਲੋਕ
ਜਨਮ 1962